# Általános információk:

**Tanterv:** Építészmérnöki Bsc Levelező

**Tantárgy neve: Építészeti rajz, formaismeret 4.**

**Tantárgy kódja: EPE346ML**

**Szemeszter:** 3

**Kreditek száma:** 3

**A heti órák elosztása:** 0/3/0

**Értékelés:** félévközi jegy (f)

**Előfeltételek: -**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

Oktatók: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

## Tárgyleírás

A kurzus tematikája épít az ÉPÍTÉSZETI RAJZ, FORMAISMERET 1-3 kurzusok során elsajátított tudásra, így valós tartalmaként az építészeti prezentációra helyezi a hangsúlyt. Különböző stílusgyakorlatokon keresztül továbbra is fontos tényező az önálló stílus keresése és megtalálása, az építészeti tablók és kreatív tablók készítése, valamint a szabadkézi és a digitális technikák együttes használata. A kurzust projektalapú gondolkodás jellemzi, komplett projekthez köthető feladatsoron keresztül alkalmazza és tovább fejleszti, finomítja az építészeti prezentációkhoz köthető vizuális ismereteket.

## Oktatás célja

A kurzus alapvető célja az önálló vizuális kifejezés alapjainak elsajátítása annak érdekében, hogy az építészeti prezentáció, kezdve az első skiccektől egészen a komplett látványtervig a hallgatónak ne okozzon problémát..

## Tantárgy tartalma

A félév során a hallgatók különböző rajzi megjelenítési stílusokat próbálnak ki. Gyakorolják az eddig elsajátított technikákat, elmélyítik ismereteiket a különböző rajzi modorok feladatra szabott alkalmazásában.

A kurzuson megjelenik a szabadkézi és digitális technika ötvözése mint új rajzi eszköz. Ennek segítségével szabadkézi vonalas és digitálisan generált perspektivikus ábrákat töltenek ki, gazdagítanak szabadkézzel létrehozott faktúrákkal.

A kurzus hangsúlyt fektet az alkotói szándék vizuális érzékeltetésének gyakorlására.

A szemeszter első harmadában építészek rajzait, skicceit tanulmányozzák a diákok, az így megismert rajzi stílusokat alkalmazzák saját terveik bemutatására.

A második harmad a szabadkézi és digitális vegyes technika megismerését és gyakorlását célozza.

A félév zárásaként a hallgatók egy szabadkézi tablót készítenek saját tervezés feladatuk bemutatására, ahol fontos az alkalmazott technika, stílus tervhez illeszkedő megválasztása.

A feladatok, követelmények kiadása a tematika szerint történik. A tantárgyhoz kapcsolódó információk a **Neptun Meet Street** felületére feltöltésre kerülnek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt. Amennyiben a hallgató ezt a minimum követelményt nem teljesíti, az hiányzásnak minősül!

**A félév során a munkák pontozásra kerülnek:**

**A kiadott feladatok megvalósításra megszerezhető maximális pontszám 100 pont, ez a pontszám képezi az értékelés 100%-os rendszerét.**

**Maximum 8 extra pont kapható a házifeladatok időben történő bemutatásáért az alábbi rendszerben:**

**A házi feladatok pontrendszerének leírása:**

Egyéni munka a kiadástól számított első órán történő bemutatása – 2 pont

Egyéni munka a kiadástól számított második órán történő bemutatása –1 pont

Ennél későbbi bemutatás – 0,5 pont

A feladat nem megfelelő színvonalú megoldása – 0 pont

**További maximum 5 extra pont adható a teljes szemeszter anyagára vetítve, akkor ha a hallgató valamely munkája kiemelkedő kvalitású.**

**Összesítve a hallgató maximum 100 + 13 pontot szerezhet, amiből az értékelés százalékos arányosításban a 100 pont a mérvadó!**

**A rajzi feladatok javítása legkésőbb a rajzok végső bemutatásáig lehetséges, azaz a vizsgaidőszak első hetén történő pótleadásig!**

**A jegyszerzés feltétele a tematikában rögzített rajzi feladatok legalább 80%-ának bemutatása az osztályzás során.**

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom

Órai jegyzetek, segédletek.

Dobó-Molnár-Peity-Répás: Valóság-Gondolat-Rajz, TERC Kft. 2004, Budapest, ISBN: 9789639535107

Rudolf Arnheim: A vizuális élmény – Az alkotó látás pszichológiája, Gondolat Kiadó, Budapest, 1979, ISBN: 96321172833

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol az adott tematika szerinti rajzi, rajztechnikai kérdések kerülnek bemutatásra. A gyakorlati feladatok ezeken az elméleti ismereteken alapszanak. Az órákon folyamatos konzultáció mellett egyéni munka folyik, ahol a hallgatók korrektúrát, folyamatos visszajelzést kapnak az oktatótól.

Az otthoni feladatok lehetővé teszik az órán elsajátított ismeretek, készségek és képességek gyakorlását, elmélyítését.

Az otthoni feladatok konzultációja, korrektúrája, pontozása a kiadást követő óra elején történik. A korrigált órai és otthoni feladatok javítását a korrektúrát követő héten van lehetőség bemutatni.

A rajzok értékelésének szempontjai:

* rajzi fogalmazás összetettsége
* rajzi pontosság
* kompozíció helyessége
* eredetiség és szellemesség
* formakultúra
* a rajzi stílus és technika adekvátsága

## Program heti bontásban

|  |  |  |
| --- | --- | --- |
| **Hét** | **Előadás témája** | **Gyakorlat témája** |
| 1.hét | A rajztechnika és képméret viszonya. | Rajzi stílusgyakorlat hozott példák alapján, a példa szerinti technikával, eszközzel. |
| 2. hét: |  | Rajzi stílusgyakorlat hozott példák alapján, a példa szerinti technikával, eszközzel./ Saját tervezési feladat feldolgozása tervlapon a választott stíluspélda szerinti technikával, eszközzel. |
| 3. hét: |  | Saját tervezési feladat feldolgozása tervlapon a választott stíluspélda szerinti technikával, eszközzel. |
| 4. hét: | A különböző térrészek szerepe. A színhőmérséklet és telítettség téralakító szerepe. | Stílusgyakorlat szabadkézi és számítógépes vegyes technikával: Előtér, középtér háttér. |
| 5. hét: |  | Tervezés Stúdió feladat feledolgozása |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Németh Pál

tantárgyfelelős